Ministerul Transporturilor a anunțat, miercuri, că a fost semnată autorizația de construire necesară pentru începerea lucrărilor la magistrala 6 a metroului, 1 Mai- Otopeni.
Astfel, sunt vizate lucrările corespunzătoare structurii de bază pentru realizarea următoarelor stații:
– Obiectul 3 – Stația Pajura;
– Obiectul 5 – Stația Expoziției;
– Obiectul 7 – Stația Montreal;
– Obiectul 9 – Stația Gara Băneasa;
– Obiectul 11 – Stația Aeroport Băneasa;
– Obiectul 13 – Stația Tokyo;
– Obiectul 1 – Interstația 1 Mai – Pajura (Linia 2);
– Obiectul 2 – Interstația 1 Mai – Pajura (Linia 1);
– Obiectul 4 – Interstația Pajura – Expoziției;
– Obiectul 6 – Interstația Expoziției – Piața Montreal:
– Obiectul 8 – Interstația Piața Montreal – Gara Băneasa;
– Obiectul 10 – Interstația Gara Băneasa – Aeroport Băneasa;
– Obiectul 12 – Interstația Aeroport Băneasa – Tokyo și a tunelurilor.
Lotul 1.1, 1 Mai-Tokyo are 6,3 km lungime și va cuprinde 6 stații și 7 interstații. Magistrala va face legătura între Aeroportul Internațional Henri Coandă și Gara de Nord.